CELEX: E2008C0300
Language: ro
Date: 2008-05-21 00:00:00
Title: Decizia nr. 300/08/COL a Autorității de Supraveghere a AELS din 21 mai 2008 privind aprobarea planului de urgență referitor la influența aviară propus de Norvegia

25.9.2008   
            
            
               RO
            
            
               Jurnalul Oficial al Uniunii Europene
            
            
               L 257/18
            
         
      DECIZIA NR. 300/08/COL A AUTORITĂȚII DE SUPRAVEGHERE A AELS
   din 21 mai 2008
   privind aprobarea planului de urgență referitor la influența aviară propus de Norvegia
   AUTORITATEA DE SUPRAVEGHERE A AELS,
   AVÂND ÎN VEDERE Acordul privind Spațiul Economic European (denumit în continuare „Acordul SEE”), în special articolul 109 și Protocolul 1 la acesta,
   AVÂND ÎN VEDERE Acordul dintre statele AELS privind instituirea unei Autorități de supraveghere și a unei Curți de Justiție, în special articolul 5 alineatul (2) litera (d) și Protocolul 1 la acesta,
   AVÂND ÎN VEDERE actul menționat la punctul 3.1.5a din capitolul I al anexei I la Acordul SEE,
   
      Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE,
   
   ÎNTRUCÂT, în conformitate cu prevederile articolului 61 alineatul (1) din Directiva 2005/94/CE a Consiliului, Norvegia a elaborat un plan de urgență conținând măsurile naționale care trebuie luate în cazul izbucnirii unei epidemii de influență aviară,
   ÎNTRUCÂT, la 29 octombrie 2007, în conformitate cu prevederile articolului 62 alineatul (1) din Directiva 2005/94/CE a Consiliului, Norvegia a înaintat spre aprobare Autorității de supraveghere a AELS (denumită în continuare „Autoritatea”) planul său de urgență privind influența aviară (Evenimentul nr. 449330),
   ÎNTRUCÂT traducerea în limba engleză a planului de urgență norvegian privind influența aviară a fost prezentată Autorității la 31 martie 2008 (Evenimentul nr. 471610),
   ÎNTRUCÂT Autoritatea, în strânsă cooperare cu Comisia Comunităților Europene, a analizat planul de urgență norvegian privind influența aviară,
   ÎNTRUCÂT analiza arată că planul propus de Norvegia îndeplinește cerințele minime pentru planurile de urgență naționale privind influența aviară menționate în anexa X la Directiva 2005/94/CE a Consiliului și, prin urmare, poate fi aprobat,
   ÎNTRUCÂT Autoritatea, prin Decizia sa 270/08/COL, a înaintat această chestiune Comitetului Veterinar al AELS de pe lângă Autoritate,
   ÎNTRUCÂT măsurile prevăzute în prezenta decizie sunt conforme cu avizul Comitetului Veterinar al AELS de pe lângă Autoritate,
   ADOPTĂ PREZENTA DECIZIE:
   
               1.
            
            
               Se aprobă planul de urgență privind influența aviară propus de Norvegia.
            
         
               2.
            
            
               Prezenta decizie intră în vigoare la 21 mai 2008.
            
         
               3.
            
            
               Prezenta decizie se adresează Norvegiei.
            
         
               4.
            
            
               Numai textul în limba engleză al prezentei decizii este autentic.
            
         
      Adoptată la Bruxelles, 21 mai 2008.
      
         
            Pentru Autoritatea AELS de supraveghere
         
         Per SANDERUD
         
         
            Președinte
         
         Kristján Andri STEFÁNSSON
         
         
            Membru al Colegiului